b'\n_START_ARTICLE_\nTir\n_START_PARAGRAPH_\nT\xc3\xadr ali t\xc3\xadrnica je v fiziki pot, ki jo opravi telo pri svojem gibanju. \xc4\x8ce je tir premica, je gibanje premo, sicer pa krivo. Poseben primer krivega gibanja je kro\xc5\xbeenje, kjer sta tir kro\xc5\xbenica, oziroma elipsa. V tem primeru in v primeru gibanj po drugih sto\xc5\xbenicah se za tir pogosto rabi tudi izraz \xc3\xb3rbita, oziroma tirnica._NEWLINE_Tire planetov je prvi prou\xc4\x8deval Kepler, ki je odkril svoje zakone za gibanje planetov. Odkril je, da so tiri planetov v Oson\xc4\x8dju elipti\xc4\x8dni in ne kro\xc5\xbeni ali epicikli\xc4\x8dni, kot so domnevali pred njim. Newton je pokazal, da se lahko Keplerjevi zakoni izpeljejo iz njegovega splo\xc5\xa1nega gravitacijskega zakona in, da so v splo\xc5\xa1nem tiri teles, odvisni od gravitacije, koni\xc4\x8dni preseki.'